XI EDICIÓ DE LA MIM « Festes de Vistabella\n« Cadafals per a festes 2009\nSant Joan de la processó »\nEl pròxim dissabte 9 de maig es disputa la XI edició de la Maratoimitja Castelló-Penyagolosa. És una proba considerada como una de les deu principals a nivell nacional, i això es nota perquè cada any es supera el nombre de participants.\nA les sis del matí eixiran dels voltants del Estadi Castalia, amb la participació d’atletes de tota Espanya. Cal destacar que des de fa uns anys tenim representants (masculins i femenins) de Vistabella en aquesta cursa. Vos recomanem el vídeo de presentació on podem veure alguna cara coneguda.\nMolt d’ànim per a tots ells. Us esperem en Sant Joan!!!\nAquesta entrada fou escrita el dimecres, 6 maig 2009, 15:53 i arxivada a Activitats. Pot seguir les respostes a aquesta entrada a través de RSS 2.0. Els comentaris estan actualment tancats, però pot fer trackback des del seu propi website.


CREATIVITAT I INNOVACIÓ | TecnoCampus | Centres adscrits a la Universitat Pompeu Fabra i Parc empresarial\n120312 - CREATIVITAT I INNOVACIÓ\nMarc Rocas Royo\nL’objectiu general de l'assignatura és adquirir els coneixements, habilitats i competències bàsiques per desenvolupar projectes innovadors mitjançat el treball col·laboratiu i eines creatives.\nS’analitzaran els conceptes bàsics relacionats amb la gestió de la innovació, la seva terminologia i les tipologies d’innovacions. A continuació, l’alumnat farà un viatge a través del procés creatiu des de la identificació d’oportunitats en el mercat, la generació de noves idees, el prototipatge i el test amb els potencials usuaris i consumidors.\nSensibilitzar l'alumnat sobre la importància de la innovació per a l’empresa.\nConeixement d'algunes guies per crear un clima d’innovació a l’empresa.\nConeixement d’eines per a descobrir nous ‘insghts’ dels consumidors.\nConeixement d’eines per a descobrir noves oportunitats de mercat.\nConeixement de tècniques per a explorar diferents idees de solució als problemes.\nConeixement d’eines per a convertir les idees en projectes viables.\nMD1.Clase magistral: Sessions de classe expositives basades en l'explicació del professor a la qual assisteixen tots els estudiants matriculats a l'assignatura.\nMD6. Debats i fòrums: Converses presencials o online, segons els objectius que el professor responsable de l'assignatura persegueixi. Els debats tenen una data d'inici i fi i estan dinamitzats pel professor.\nMD7. Estudi de casos: Dinàmica que part de l'estudi d'un cas, que serveix per contextualitzar l'estudiant en una situació en concret, el professor pot proposar diferents activitats, tant a nivell individual com en grup, entre els seus estudiants.\nMD8. Jocs de rol: Dinàmica de simulació en què cada estudiant figura un paper especificat pel professor. Com a "rol", tindrà accés a una informació específica i ha de "jugar" les seves bases, segons les regles del joc, per resoldre o vivenciar la situació de referència de la dinàmica.\nMD10. Recerca i lectura crítica d'articles. Els estudiants parteixen d'una hipòtesi de treball que desenvoluparan, seguint les fases de la metodologia d'investigació, entre les quals la lectura crítica d'articles.\n1 Introducció a la Innovació\nAspectes clau en la innovació.\nEl procés d’innovació.\nLa innovació com a cultura: clima i lideratge.\nDiferència entre millora continua i innovació.\nCreativitat, invent i innovació.\n2. La filosofia de la innovació des del mercat\nLa importància per a l’empresa d’entendre els consumidors.\nLes conseqüències de la manca d’orientació al mercat.\nEl concepte de la comprensió dels consumidors ("customer insight").\nEls mètodes habituals per a descobrir nous ‘insights’ dels consumidors.\nL'observació com a nou enfocament per a descobrir ‘insights’ i detectar noves necessitats dels consumidors.\nMetodologies concretes d’observació: etnografies digitals i la intel.ligència artificial.\n3. Introducció a la Creativitat\nLa creativitat individual.\nMites sobre la creativitat.\nEl pensament divergent i convergent.\nEls components de la creativitat individual.\nLa creativitat i els grups creatius.\nLa creativitat i la innovació a les organitzacions.\n4. Tècniques per fomentar la creativitat\nEl funcionament del pensament creatiu.\nBloquejos mentals de la creativitat.\nMostrari de tècniques més significatives.\n5. Avaluació i selecció d’idees\nDefinició de criteris d’avaluació d’idees.\nPonderació de les idees.\nIntroducció als tests amb prototips.\nFases del procés per a planificar i executar una avaluació del prototipatge.\nDeterminar els objectius de l’avaluació del prototipatge.\n7. Claus per presentar una proposta innovadora\nElements bàsics de la presentació.\nCom presentar de forma efectiva.\nErrades a evitar a la presentació.\nLa metodologia de treball combinarà de manera experiencial teories i metodologies en relació a la creativitat i la innovació, la seva aplicació en els diferents àmbits personals, socials i, especialment organitzacionals. Aquesta metodologia experiencial es combinarà amb dinàmiques i exercicis pràctics per tal d’aprendre els detalls de la posada en acció d’aquest tipus d’enfocament per a la innovació i la creativitat. L'alumnat anirà avançant a través de les diferents activitats proposades:\nClasses pràctiques amb metodologia de cas.\nClasses pràctiques amb metodologies de role play, business case...\nResolució de casos individuals o en grup, exposicions en grup a classe, creació de debats participatius i torns de preguntes.\nTreball en grups d’anàlisi i síntesi de temàtiques relacionades amb la matèria.\nSE1. Participació en les activitats plantejades dins de l’aula\nSE2. Presentació i exposició treballs individuals i/o en grup\nAvaluació durant el trimestre d’ impartició de l’assignatura:\n20%: Activitats de participació en les activitats planejades dintre de l’aula d’avaluació continuada programades al llarg del curs (inclosa l’assistència obligatòria a classe i la participació activa i constant). Activitats possibles d’avaluació continuada:\nPresentacions, resolució de casos, preparació de lectures, debats i classes, recerca d'informació, assistència a conferències, museus, participació activa i constant presencial o virtual, fòrum de debat de l’aulari i projecte final.\nAl començament del curs els docents facilitaran repartiment concret de les valoracions entre les diferents activitats. L'estudiant ha d'aprovar de forma satisfactòria i independent cada activitat per poder aprovar l’assignatura sencera.\nCal superar l’avaluació continuada amb una nota mínima de 5. L'estudiant ha d'aprovar obligatòriament l’avaluació continuada poder aprovar l’assignatura sencera.\n20%: Treballs individuals i/o en grup i entregues puntuals.\nContinguts complets i ajustats a allò que s'ha sol·licitat.\nEs demana qualitat en la presentació, que inclou l'absència de faltes ortogràfiques.\nCal superar els treballs amb una nota mínima de 5.\nEls alumnes han d'aprovar obligatòriament el projecte final per poder aprovar l’assignatura sencera.\nDistribució equitativa dels temes a presentar entre els membres de l’equip.\nCal superar les exposicions amb una nota mínima de 5.\nL'estudiant ha d'aprovar obligatòriament les exposicions per poder aprovar l’assignatura sencera.\nCal superar l’examen amb una nota mínima de 5 per comptabilitzar la part d’avaluació continuada i projecte final.\nL'estudiant ha d'aprovar obligatòriament l’examen per poder aprovar l’assignatura sencera.\nAvaluació en el període de recuperació:\nNomés caldrà recuperar les activitats d’avaluació que NO s'hagin presentat i continuaran fent mitja amb amb les que ja estiguin presentades i aprovades.\nL''estudiant que no hagi presentat cap de les activitats de participació a l'aula a la primera convocatòria haurà de portar a terme unes activititats complementaries equivalents (a definir) per a presentar-se a la recuperació. L'estudiant que no hagi presentat el treball individual i/o grupal a la primera convocatoria no podrà presentar-se a la recuperació. Nomès ho podran fer aquells que hagin presentat el treball però que no l'hagin aprovat.


Actuació dels Grocs de Castelldefels al Barri de TV3 | Agrupació de Cultura Popular de Castelldefels\nDiumenge passat, 18 de setembre, els Castellers de Castelldefels van anar al barri de TV3 per participar, juntament amb la Colla Jove de l’Hospitalet, en l’actuació castellera que es feia amb motiu de la Festa Major d’aquest barri de Sant Joan Despí.\nEls Grocs anaven amb ganes de descarregar els tres castells, fita que encara no han aconseguit enguany, però la manca d’alguns castellers “titulars”, les poques camises grogues, i la inexperiència de la canalla, van fer que, finalment, es descarregués, només, un 3 de 6 – una construcció que els Grocs tenen ja molt apamada i que acostumen a descarregar sense massa dificultats – al segon intent. També van intentar el 4 de 6, un castell que, teòricament, és més fàcil d’executar que el 3 de 6, però que als Grocs de Castelldefels els costa de quadrar. En aquesta ocasió el van intentar dues vegades, però el van haver de desmuntar quan l’acotxadora ja estava col·locada.\nEls Grocs es van acomiadar, com ja és habitual, amb un pilar de 4, que es va poder descarregar just abans que la pluja els sorprengués a tots i els obligués a arrecerar-se sota els arbres i els balcons per menjar-se les botifarres que havien preparat els organitzadors de la trobada .\nAra els toca treballar de valent i preparar-se per a la propera actuació, que serà dimecres 12 d’octubre a Manlleu, al costat de la colla local, els Nyerros de la Plana.


Abril de 2019 – elsetnans\nOn 5 Abril 2019 Per elsetnansDeixa un comentari\nL’advocat capgira, amb dues preguntes iròniques al comissari Molinero, la tergiversació del fiscal espanyol sobre la violència policíaca\nXavier Melero arriba a la part final de l’interrogatori al comissari dels Mossos Joan Carles Molinero, qui ha reiterat, fil per randa, el testimoni d’ahir de Ferran López. Melero ha anat aconseguint les declaracions del comissari sobre la voluntat de coordinació de la cúpula dels Mossos amb la Guàrdia Civil i la policia espanyola l’1-O, la previsió que la mobilització que hi hagués fos de caràcter pacífic i que Joaquim Forn no va interferir en el disseny del dispositiu policíac. Però l’advocat té una cosa pendent amb el fiscal Javier Zaragoza; no li pot deixar passar la insinuació amb què ha acabat prèviament l’interrogatori al comissari. I és així que Melero s’adreça a Molinero:\n—A vostè li han demanat per les intervencions de les unitats Arro el primer d’octubre. I li han dit si no havien fet ús de la força, aquestes unitats. No van causar cap vessament de sang aquestes unitats entre els ciutadans que assistien als col·legis?\n—Suposo que haureu obert les corresponents investigacions disciplinàries per a depurar responsabilitats…\nMolinero fa una primera cara de sorpresa, com de ‘què diu aquest home ara’? I li demana un aclariment:\n—Per les intervencions de l’Arro? Per no haver fet córrer la sang?\nAl comissari se li relaxa l’expressió. Ja ha entès la ironia.\n—Bé, crec que no.\nAmb mig minut d’ironia que tothom ha entès molt bé, Melero fa una clau de judo a Zaragoza, amb luxació del parany argumental en què el fiscal havia fet caure abans el comissari Molinero i que és absolutament central en el relat de l’acusació. És a dir, segons Zaragoza, que dels milers d’agents dels Mossos d’Esquadra desplegats als col·legis l’1-O no n’hi hagués cap de ferit és una demostració de la inoperància planificada del cos per a permetre la votació, dificultar l’execució de les ordres de la magistrada per a impedir el referèndum i ajudar el govern en el seu pla rebel de trencar l’ordre constitucional espanyol. Per a Zaragoza, que hi hagués problemes amb la Guàrdia Civil i la policia espanyola a tots els col·legis on van anar respon a la voluntat de la gent d’agredir aquests agents (i no els dels Mossos) i no pas a la violència policíaca desplegada.\n‘Senyor Molinero, l’1-O algun agent dels Mossos va resultar lesionat?’, ha preguntat Zaragoza. ‘Va resultar contusionat?’ ‘Crec que no.’ ‘Insultat?’ ‘Segurament, sí.’ ‘Agredit?’ ‘No em consten agressions.’ I en aquest moment, Molinero vol precisar la resposta, però Zaragoza es remou a la cadira i fa aquell ‘no hi ha més preguntes, senyoria’, mirant de reüll Manuel Marchena mentre s’escura les dents i s’escarxofa a la cadira assaborint això que li sembla una petita victòria perquè ha demostrat una mica més que els Mossos formaven part d’un pla rebel. Vegeu les dues seqüències, la de Zaragoza i la de Melero, encadenades. És prou revelador:\nEl no vessament de sang per part dels Mossos, al qual després ha fet referència Melero, és, per oposició, el vessament de sang per part de la Guàrdia Civil i de la policia espanyola. És un element essencial que costa que els comandaments dels Mossos d’Esquadra que declaren com a testimonis posin de manifest. L’advocat de Joaquim Forn ha arrencat això, si més no, de l’interrogatori de Molinero. Però ni ell, ni Ferran López, ni el major Trapero no han malparlat dels guàrdies civils ni dels policies espanyols, per més que tenien moltes raons per a fer-ho, tant pels excessos i la brutalitat de molts agents com per les trampes, paranys i la mala bava dels comandaments, demostrada tant els dies previs i posteriors al dia del referèndum com en les declaracions testificals al Tribunal Suprem en aquest judici.\nEl tinent coronel Pérez de los Cobos va menysprear absolutament el cos dels Mossos d’Esquadra, començant pel major Trapero, i va qualificar de mentider Ferran López per haver dit que el dispositiu per a l’1-O era conjunt i pactat fins a l’últim moment entre tots els cossos policíacs. Qui fou mà dreta de Trapero va fer ahir una declaració que impressionava, perquè revelava tots els detalls de com havia ser el dispositiu pactat i com Pérez de los Cobos el va anar trencant. Això sí, cap mala paraula contra ell. ‘Pérez de los Cobos li va retreure mai el pla d’actuació dels Mossos d’Esquadra per a l’1-O?’, li van demanar a López. Mai, va dir ell, ni tan sols l’endemà, el dia 2, quan van tenir una reunió. ‘Vam posar en comú totes les actuacions que vam dur a terme l’1-O. I no hi va haver cap desavinença.’ Després, recordava López, l’1-O es va tancar en un calaix, el 27 d’octubre van començar a aplicar el 155 i a ell el van designar cap dels Mossos, mentre Trapero era castigat, processat per sedició i acusat de rebel·lió. I l’ofensiva mediàtica, política, judicial contra els Mossos ha anat creixent i creixent a l’estat espanyol. Però cap mala paraula de cap responsable dels Mossos d’Esquadra. Alguns companys, ells mateixos, s’hi juguen molt, perquè els han posat al punt de mira i hi ha un judici pendent a l’Audiència espanyola.\nAixò ha portat a una situació en què tot s’hi val, amb acusacions basades en mentides, com les de Pérez de los Cobos, i en què Manuel Marchena permet tota mena de preguntes capcioses de la fiscalia i dels advocats de Vox. I, és clar, no hi ha manera de contrastar tots aquests testimonis proposats per les acusacions amb vídeos que els desmenteixen. Avui hi ha hagut un altre exemple d’això. Marchena no deixava que Andreu Van den Eynde preguntés a un guàrdia civil si havia vist cinc o dotze vídeos de les càrregues que van fer a Canyamars, al Maresme. I, en canvi, sí que permetia a l’advocat d’extrema dreta Javier Ortega Smith de formular preguntes al comissari Molinero amb premisses que eren mentida. Per exemple, quan li demanava: ‘Va tenir coneixement que el senyor Forn havia indicat modificacions a aquest informe previ de valoració del 28 de setembre?’ I això, Melero tampoc ho ha deixat passar. ‘Lamento intervenir, però la premissa de la pregunta és completament errònia, en termes benèvols.’ I ha acabat dient a Marchena: ‘Intentava prevenir sobre les preguntes capcioses, suggestives o impertinents.’ Tanca el micròfon i clava una mirada severa, duríssima, amb els llavis premuts, a Ortega Smith. Si els advocats no diuen prou, Marchena no ho farà. Hi ha barra lliure. Ahir eren Jordi Pina, Van den Eynde i Marina Roig. I avui Xavier Melero, a la seva manera, també ha dit prou.\nVIST I SENTIT\nCom es podran projectar els vídeos?\nMarchena no para de dir que els vídeos que ara no deixa que es projectin per a comprovar la credibilitat dels testimonis es podran veure en la fase documental. Aquesta fase arribarà quan s’hagi acabat la declaració dels testimonis (encara no n’han declarat ni la meitat) i també la fase pericial. No es preveu quan serà, tot i que s’especula que ben entrat el mes de maig. Però els advocats no saben pas com funcionarà, aquesta fase documental, que en molts judicis ordinaris és pràcticament un tràmit. Aquí no, perquè és on es podrà exhibir, amb molt retard, tot aquest material fonamental per a desmuntar el relat de l’acusació. Les defenses no saben com els podran introduir, quin context i informació podran donar… Només tenen una referència vaga d’una cosa que va dir Marchena al fiscal, quan li va dir que podria introduir els vídeos ‘con un par de renglones’. Però què volen dir ‘renglones’? Frases, paràgrafs…?


Resolt el misteri de l’obelisc de Celrà Resolt el misteri de l’obelisc de Celrà – El Món\nResolt el misteri de l’obelisc de Celrà\nEl monòlit aparegut a Celrà el 30 d'abril de 2021 / ACN\nACN 07/05/2021 1:54 pm\nResolt el misteri de l’obelisc que va aparèixer la setmana passada en una rotonda de Celrà (Gironès). L’Ajuntament va ser qui va instal·lar l’estructura per reivindicar la cultura local. Per una banda, l’obelisc volia generar expectació abans no es donés a conèixer la nova marca cultural del poble, ‘Celrà, fàbrica d’arts’. La instal·lació forma part, doncs d’una campanya publicitària. Però per altra banda, l’Ajuntament subratlla que l’objectiu també era aconseguir l’atenció dels mitjans de comunicació, que “sovint posen poc el focus en les activitats i fets noticiables de comarques”. Més enllà del toc d’atenció que ha suposat l’obelisc, la nova marca es materialitza en una web que visibilitza “el compromís del poble amb les arts i cultura”.L’obelisc de Celrà va aparèixer divendres passat a la rotonda que hi ha situada davant l’escola l’Aulet. Va coincidir, precisament, amb l’inici de la festa major. Era diferent dels que havien aparegut feia poc a Platja d’Aro (Baix Empordà) i també en altres parts del món. L’escultura, en aquest cas, era de color negre i tenia unes ratlles corbes inscrites als laterals.


El Cambrils CH planta cara, però cau derrotat a casa davant del CP Riudoms - Revista Cambrils\nPublicat el Dimarts, 2 d'abril de 2019 11:31h\nPartit del Cambrils CH i el CP Riudoms, disputat el passat dissabte | Berta Ruiz\nCambrils CH 4 - CP Riudoms 6\nEl Cambrils CH va perdre, aquest passat dissabte a casa, per 4 a 6 contra el Riudoms –equip en promoció d'ascens–. El partit va començar amb ocasions per a les dues bandes però, en un arrossegament des de la frontal de l'àrea que va rebotar en un defensor, el Riudoms va anotar el 0 a 1. Minuts després, en un contraatac, els visitants van ampliar el marcador fent pujar el 0 a 2. El Cambrils va retallar distàncies gràcies a un gol de penal d'Adrià. El Riudoms però va ampliar el marcador amb un xut a l'escaire des del mig del camp. En l'últim minut de la primera part, Adrià va marcar el segon gol local amb un remat des de dins de l'àrea.\nEn la segona meitat, els locals van empatar gràcies a una falta directa anotada novament per Adrià. Als pocs minuts, el Riudoms va tornar a posar-se per davant amb un contraatac amb polèmica, ja que hi havia una falta prèvia molt clara a favor dels cambrilencs. Poc van tardar els visitants en marcar el cinquè aprofitant un rebot bombejat a l'àrea petita. El Riudoms va posar el sisè gol amb la transformació d'una falta directa. Per la seva banda, Adrià va firmar el seu pòquer de gols transformant una falta directa. En els darrers minuts, els visitants van desaprofitar una falta directa que van llançar a fora.\nEl dissabte vinent, a les 19:45 hores, el Cambrils CH visitarà la pista del Sitges en busca de tornar a aconseguir una nova victòria.


Els hotelers demanen que la taxa turística s'inverteixi "més enllà de Montmeló" - Diari de Girona\nEls hotelers demanen que la taxa turística s'inverteixi "més enllà de Montmeló"\nEl nombre de viatgers de l'Estat espanyol es redueix, mentre que augmenta el turisme estranger\ngirona | efe/ddg 04.11.2013 | 07:15\nEls hotelers viuen amb ressignació l´aplicació de la taxa, que no ha afectat l´ocupació durant l´estiu. diari de girona\nBALANÇ D'UN ANYL'1 de novembre del 2012, la Generalitat va començar a aplicar la taxa turística, que grava amb entre 0,45 i 2,25 euros per persona i nit, amb un màxim de set dies. Catalunya es convertia així en l'única comunitat autonòma en tenir aquest tribut. Un any després. els hotelers reclamen a l'administració una major agilitat en el retorn dels diners recaptats per dedicar-los a la promoció turística\nL'impost sobre l'estada en establiments turístics, més conegut com a taxa turística, compleix un any sense gairebé queixes per part dels turistes, la resignació dels hotelers i la seva reivindicació que els diners recaptats es reinverteixin ràpidament en el sector.\nL'1 de novembre del 2012, la Generalitat va començar a aplicar la taxa turística, que grava amb entre 0,45 i 2,25 euros per persona i nit, amb un màxim de set dies, l'estada en establiments hotelers, sent Catalunya l'única comunitat a Espanya que té aquest tribut.\nEl president del Gremi d'Hotels de Barcelona, Jordi Clos, va fer un balanç del primer any de funcionament i va assegurar que el sector ha acabat aplicant la taxa turística perquè "no hi ha hagut més remei".\nMalgrat que amb prou feines s'han registrat queixes dels turistes, la majoria de les que hi ha hagut han procedit dels visitants espanyols, ja que "els estrangers estan més acostumats a aquesta mena de taxes".\nClos va reclamar a l'administració una major agilitat en el retorn dels diners recaptats per dedicar-los a la promoció turística i que reverteixin ràpidament en el sector.\nFins al segon trimestre d'aquest any i des de la seva implantació, la Generalitat ha recaptat 19 milions d'euros i les previsions apunten a assolir els 40 o 50 milions en el primer any.\nEl 70% dels diners recaptats amb aquesta taxa és per a la Generalitat i el 30% restant va a parar a les administracions locals, amb excepció de Barcelona, on la Generalitat i l'Ajuntament de la ciutat es repartiran els ingressos al 50%.\nEntre els hotelers, els de Lleida són els que més continuen criticant aquesta taxa, que consideren un greuge respecte a altres zones pròximes i amb una oferta similar, que no tenen aquest gravamen.\nEl president de la Federació d'Hostaleria de Lleida, Juan Antonio Serrano, va advertir que les zones més afectades pel turisme nacional, que no està acostumat a pagar aquesta taxa, són les més perjudicades per la mateixa.\nSerrano creu que aquesta taxa és "injusta, mal estructurada i amb un funcionament desastrós", i ha apostat perquè si es cobra, es faci a tot Espanya i s'apliqui quan el turista passi la frontera.\nPoca incidència a Girona\nEl gerent de l'Associació d'Hostaleria de la Costa Brava, Martí Sabrià, va assegurar que la taxa turística ha tingut molt poca incidència i que el nombre de queixes que han tingut no arriba a l'1 % perquè l'impost és "molt petit i les estades són molt curtes", amb la qual cosa el preu que s'ha de pagar és "poc significatiu".\nSabrià va demanar que els diners recaptats es gastin en el territori, "però més enllà del Circuit de Catalunya", en referència a que la Generalitat va anunciar fa mesos que el Circuit de Montmeló, que acull el Gran Premi d'Espanya de Fórmula 1, rebrà uns 5 milions de la recaptació d'aquest any.\nPer la seva banda, el portaveu d'Associació Hotelera de Salou-Cambrils-La Pineda (Tarragona), Javier Roig, ha destacat que, encara que a ningú no li agradi un nou impost, "abans de la mort, caldrà intentar curar el malalt", en referència a la necessitat de promocionar el sector.\nTambé ha assenyalat que la gestió de l'impost la fa l'empresa privada de "manera gratuïta" perquè l'aplica, el recapta i el liquida trimestralment.\nRoig va explicar que la seva associació ha acostat posicions perquè sector públic i privat decideixin junts, en una comissió, on s'invertirà el percentatge de recaptació que els correspongui al seu àmbit territorial.\nFonts de la Generalitat han explicat que, tal com estava previst, la taxa turística no ha tingut cap incidència sobre el flux turístic, ja que Catalunya segueix sent la destinació líder a Espanya i durant aquest últim any ha crescut per damunt de la mitja espanyola.\nCauen un 14% les pernoctacions en càmpings al setembre. Comarques


Hôtel Les Biches Barbizon França - Ofertes d'hotels amb els MILLORS DESCOMPTES EN LÍNIA\nDescompte a Hôtel Les Biches\nVeure tots els 10 allotjaments a Barbizon.\n5 Grande Rue, Barbizon, Barbizon, França, 77630 - Veure al mapa\nMés informació sobre Hôtel Les Biches\nAl visitar Barbizon, vosté es sentirà com a casa a Hôtel Les Biches, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Hôtel Les Biches, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Aquest hotel ofereix nombroses instal.lacions en el lloc per satisfer el més exigent dels clients.\nTotes les instal.lacions per als clients, ofereixen comoditats destinades a assegurar tot el comfort possible. L'hotel compta amb una llista completa de comoditats, com jardí, sala de jocs. Sigui quina sigui la seva raó per visitar Barbizon, el Hôtel Les Biches és el lloc perfecte per una estimulant i emocionant escapada.


La setmana gran del cinema fantàstic i de terror | Els Bastards | Blog en català de cinema, sèries i tot allò que envolta el món audiovisual\n26 octubre, 2016 Comentaris (0) Visualitzacions: 1239 Cinema Jep Soler\nTots aquells que heu pensat que avui parlaria del festival de Sitges, «os damos una aplauso y dejamos que os vayáis». La setmana més gran del cinema fantàstic i de terror se celebra a Girona i es diu Acocollona’t. Visca Sitges, però Girona més! Enguany les dates ens han sigut propícies per poder fer el …\nLa setmana gran del cinema fantàstic i de terror\nTots aquells que heu pensat que avui parlaria del festival de Sitges, «os damos una aplauso y dejamos que os vayáis». La setmana més gran del cinema fantàstic i de terror se celebra a Girona i es diu Acocollona’t. Visca Sitges, però Girona més!\nEnguany les dates ens han sigut propícies per poder fer el millor Acocollona’t de la història. Començarà el 28 d’octubre i s’acabarà el 6 de novembre. Us faig cinc cèntims de la programació:\nInauguració: 28 d’octubre als cinemes Albèniz Plaça, allà veurem curts fora de competició. Perquè, sí senyors, aquest és l’únic festival de cinema de Girona que dóna premis en metàl·lic, que vol dir que hi ha diners, pasta, calés, com preferiu. I en la inauguració veureu aquells treballs que no poden, per diversos motius, optar als premis econòmics però que tenen gran qualitat i ens mereixem, els espectadors, poder gaudir-ne.\nLa resta de la programació us la plantejo per seccions:\nAcocoExprés: el concurs de curts filmats en només vint-i-quatre hores començarà el dia 29 d’octubre, a les 10.00 del matí, al Museu del Cinema per recollir la normativa d’enguany i s’hauran d’entregar l’endemà al mateix lloc a la mateixa hora. Els guanyadors es comunicaran el dia 6 de novembre a la gala final.\nAcocoCurts: secció oficial a concurs al millor curt a competició. Els dies 3, 4, i 5 de novembre a les 20.30 els podeu veure als Albèniz Plaça. Els premiats també els sabrem el dia 6 a la gala final de La Mercè.\nAcocoXerrades: aquest any s’han ampliat les xerrades, per una banda a la Llibreria 22 gaudirem d’una conversa entre el nostre Callahan i Daniel Genís d’El Biblionauta, el 4 de novembre, i parlaran de monstres literaris i el seu pas al cel·luloide. A més, el dia 29 d’octubre al Museu del Cinema farem una xerrada amb el títol El zombi neix o es fa?, amb Xevi Vila, autor d’Alerta Z: Ebola, Jordi Camps, el boss d’Els Bastards, i Jordi Martínez, organitzador de la ZombiWalk. Quan acabem de xerrar farem un vermut gràcies a la col·laboració del Grup Boira. També es vol aprofundir en l’univers de la ciència-ficció, i per això el dia 2 de novembre a les 20.30 conversaran Miquel Barceló, autor de Ciencia ficción: nueva guía de lectura, David Ruiz, escriptor de l’obra El crit de les ultracoses, Eloi Puig, president de la Societat Catalana de Ciència-ficció i Fantasia, i Ignasi Arbat, director i conductor del programa de ràdio Ningú és perfecte. Quan s’acabi la xerrada es projectarà un film escollit pels seguidors de Facebook i de Twitter del festival.\nZombiWalk: l’acte més vistós i multitudinari del festival es farà, com sempre, el dia 31 d’octubre. A partir de les quatre ens podrem maquillar a la plaça del Vi, amb concentració a les sis i fer una passejada per la ciutat, amb una festa al final del trajecte.\nJa ho veieu, una setmana preparada per gaudir de valent parlant de cinema, veient bona qualitat de curts i pel·lícules, i emplenant la ciutat d’amants del terror i el fantàstic. Una setmana de fires i festes on el cinema també hi té cabuda. Trobareu algun festival de cinema millor que aquest? Segur que no! #TotsSomAcocollonat. Visiteu la pàgina oficial del festival i així no us enredarà ningú! ACOCOLLONA’T\n» Cinema » La setmana gran del cinema fantàstic i de terror


Edurne: Un plaer deixar la ment en blanc!\nJa fa dies que penso en escriure un post una mica mancat de complexes, sense massa sentit potser, però amb el qual explicar una cosa que gairebé em meravella. De tots és sabut que el sexe és bo per la salut, per què enganyar-nos? Es recomana la seva pràctica, fins i tot estudis més recents intenten donar una mica més de valor al sexe oral, afirmant que pot reduir determinats càncers, en definitiva, el sexe és saludable. Per desgràcia, encara avui dia, és un tema força rodejat de tabús i prejudicis, però, per ser sincera, a mi tant me fa. El cas és que hi ha una cosa del sexe que em meravella: els orgasmes. Sí, sense orgasmes el sexe no és...bé...no és satisfactori, i tot i que hi ha milers de tipus d’orgasmes i cadascú els deixa sortir de la manera que vol, tots tenen una cosa en comú: Fan que qui els experimenta senti una immensa sensació de pau. No és pas per fardar, disculpeu-me, però m’encanta sentir com amb cada orgasme la meva ment queda completament en blanc, sense pensar en res, sense mals de cap, com si estigués flotant en un núvol. És com si s’aturés el temps, com si no hi hagués més món del que en aquell moment pots observar amb els ulls, tot inundat de tranquil·litat i de benestar. I la veritat, que més voldria jo que altres coses del dia a dia tinguessin els mateixos efectes. Ho veieu? Quina tonteria de post! Però volia escriure-ho! Ja sabeu que de tant en tant m’agrada escriure coses que no tenen massa substància, sense valor literari ni res de res, però la vida és massa curta per agafar-s’ho tot amb serietat. Sé que no he descobert Amèrica, ni molt menys, però ja ho sabeu, no va gens malament fer que la vostra ment es quedi en blanc.\nPublicat per Edurne a 10:33\nJan Arimany 3 de gener de 2012, a les 14:43\nJaume 4 de gener de 2012, a les 2:37\nÉstic totalment d'acord amb en Jan. No és cap tonteria escriure sobre les coses que ens fan sentir bé. I és un autèntic plaer llegir-te amb aquesta naturalitat que transmets. Si tothom fós capaç d'expressar els seus sentiments tan obertament segurament tot a la vida seria una mica més senzill.\nFelicitats! : )\nA6 9 de gener de 2012, a les 1:00\nEls tabús sempre han estat obstacle insalvable per moltes persones. Per sort tot canvia, i la veritat esque, a mesura que anem avançant, cada cop en queden menys.\nEnhorabona per expressar-te tal i com sents les coses.\nI.A.L 10 de gener de 2012, a les 6:36\nPosats a fer el que diu la Edurne (per lo qual li dono la més GRANDISSIMA ENHORABONA per parlar tant obertament -en senit figurat jejejeje- del tema tabu "sexe" + "orgasme")recomano a tothom i sobretot als que se'ls denomina "polítics" que acompanyats o bé sols produeixin tal ORGASME per tal d'aconseguir la pau en el món mundial. És un pensamnet una mica utòpic, pero us ho imagineu? Jo si...\nAnònim 27 de gener de 2012, a les 13:41\nAscolta Edurne, si vols podem axparimenta lo dels orgasmes tu i yo, a veure si en saps tan com dius.


Qui som – Benvingut al Open Door English\nSom una acadèmia d’anglès que té com a fita ajudar l’alumnat a maximitzar el seu potencial. Per aconseguir-ho, us oferim un servei d’acompanyament i mentoria per tal de garantir que els i les alumnes segueixen el camí adient en cada cas. Això comporta ajudar-los a escollir l’itinerari d’aprenentatge més eficaç en l’àmbit dels idiomes i també assessorar persones de qualsevol edat a optimitzar la seva carrera professional.\nSituada a Mataró, Open Door English es va fundar el 2019. Malgrat ser tan nova, el professorat de l’acadèmia gaudeix de molts anys d’experiència en el món educatiu i de formació de professionals, de manera que estem molt ben preparats per oferir un servei de màxima qualitat als nostres clients.\nOpen Door English és bàsicament un servei d’aprenentatge d’idiomes, amb l’anglès com a llengua estrella entre els nostres alumnes. Això no obstant, oferim també classes de català, espanyol i francès, tant presencialment com online.\nOferir cursos de llengües és la pedra de toc del que per nosaltres és una visió global molt més important. El nostre objectiu és establir lligams ferms amb la comunitat local: gent del lloc i de fora, institucions educatives, petites empreses i multinacionals. Amb aquest enfocament i centrant-nos a ajudar cadascú individualment a maximitzar el potencial lingüístic i comunicatiu podem brindar múltiples oportunitats als nostres clients. Moltes persones, d’edats ben diverses, segueixen camins que no s’ajusten al que realment és adient, i nosaltres ens comprometem a ajudar-les a explorar totes les opcions possibles.\nBreument, l’aprenentatge de llengües obre la porta a dos àmbits fonamentals:\nViatjar i/o viure a l’estranger\nEns dedicarem al 100% a garantir que el nostre alumnat està completament preparat basant-nos en els criteris següents:\nMaximitzar el potencial de cada alumne\nDissenyar un itinerari d’estudis que s’ajusti a les seves necessitats\nGarantir que l’alumne es prepara per a l’examen adient\nAssessorar els alumnes més joves i acompanyar-los en la tria de la carrera professional\nAjudar els adults a optimitzar i desenvolupar la seva trajectòria professional\nOferir un entorn d’aprenentatge càlid i proper\nCol·laborar amb empreses locals per ajudar l’alumnat a trobar feines temporals o estables\nCol·laborar amb empreses multinacionals per ajudar l’alumnat a trobar feina\nPosar en marxa un programa d’experiència professional\nAjuda l’alumnat amb la documentació i els aspectes culturals a l’hora de marxar a treballar o estudiar a l’estranger\nSobretot no dubteu a posar-vos en contacte amb nosaltres per a qualsevol dubte o aclariment sobre els punts mencionats anteriorment. Estarem encantats de respondre i esperem poder treballar plegats properament!\nPots veure alguns dels cursos més populars disponibles a Open Door English


Hospitals del cas Traiber neguen haver col·locat pròtesis defectuoses - Diari de Girona\n· CAS TRAIBER\nA alguns dels centres que apareixen en l'acta judicial no els «consta» que contractessin aquesta marca\nbarcelona | efe / ddg 22.12.2015 | 07:37\nL´hospital Trueta de Girona és un dels quals no els «consta» haver utilitzat implants Traiber. aniol resclosa\nCada cop són més els hospitals que figuren en l'acta judicial del cas Traiber que han manifestat públicament que mai van col·locar pròtesis de la marca Traiber. L'últim a fer-ho ha estat el Consorci Sanitari Integral -CSI-, que va assegurar ahir que no va col·locar pròtesis d'aquest tipus després que el jutjat número 3 de Reus, que investiga el cas d'implants defectuosos, imputés 47 metges de vint hospitals.\nA més del CSI, altres centres sanitaris ressenyats pel jutge han negat que treballessin amb Traiber, com la clínica Dexeus o els hospitals de la Xarxa Santa Tecla de Tarragona, o també la Clínica Bofill i l'hospital Trueta de Girona.\nEl CSI manifesta en un comunicat que Traiber no és ni ha estat mai proveïdora de pròtesis del Consorci Sanitari Integral i assegura que no els consta cap pacient intervingut als seus centres hospitalaris al qual se li hagi col·locat un implant subministrat per l'empresa investigada.\nEl Consorci Sanitari Integral és una entitat pública, participada per la Generalitat de Catalunya i pels ajuntaments barcelonins de Sant Joan Despí i L'Hospitalet de Llobregat, el Consell Comarcal del Baix Llobregat i la Creu Roja.\nEl CSI conclou que, com a proveïdors del sector públic sanitari, compleixen amb els estàndards de qualitat en tots els seus processos, sotmesos a auditories periòdicament.\nEl jutge que investiga el cas considera que existeixen indicis de comissions i regals oferts a metges per col·locar les pròtesis de genoll, maluc i columna fabricades a Reus, fins i tot després de saber que eren defectuoses o estaven caducades.\nEl magistrat també veu indicis de pressions polítiques des de l'Ajuntament de Reus perquè els metges de l'Hospital de Sant Joan de la ciutat les seguissin comprant.\nAquest cas és la peça separada número 4 del procés del cas Innova, que investiga una suposada trama corrupta sota el paraigua del grup extint d'empreses municipals de Reus Innova i que acumula ja gairebé un centenar d'implicats.\nA més del CSI, altres centres sanitaris ressenyats pel jutge han negat que treballessin amb Traiber, com la clínica Dexeus o els hospitals de la Xarxa Santa Tecla de Tarragona.\nEn el cas de l'hospital de Sant Pau i Santa Tecla, sí que van retirar una pròtesi de Traiber col·locada anys enrere en un altre centre sanitari i el jutge destaca en el seu acte que no van denunciar el cas malgrat el mal estat de l'implant.


Qui som? | El Ginjoler\nCarme Picas, de Gombrèn, i Xavier Gubau, de Girona, són cuiners. La Carme va començar a cuinar de petita els caps de setmana al Santuari de Montgrony, al costat de casa seva. Més endavant va arribar al Racó del Francès, el restaurant que els metges Agustí van muntar perquè s’hi establís un virtuós francès a Can Nerol, de Ripoll, que es va convertir en el primer mestre. Aquell aprenentatge la va animar a accedir, de gran, a l’Escola d’Hostaleria de Girona i, fins i tot, a començar la carrera d’Història. Però la seva vida és la cuina. I després d’haver estat dos anys a La Llar, de Roses, al costat de Joan Viñas, se’n va anar a treballar a El Celler de Can Roca i, més tard, el 1991, va fer la temporada a El Bulli, amb Ferran Adrià. Torna a El Celler de Can Roca i, el 1992, Joan Roca i el senyor Vicent Andreu li van proposar ser professora de tècniques de cuina a l’Escola d’Hostaleria, on avui encara hi exerceix. En Xavier ha estat cuiner a la Roca Petita, de Riudellots de la Selva; al Sa Punta, de Pals; a Can Roca i al Celler de Can Roca, de Girona, i a La Riera, de Sant Martí Vell. Avui és sommelier i especialista en tot el servei de begudes, i l’encarregat de la logística del grup.\nLa nostra filosofia es basa en dues premisses: la temporalitat de les matèries primeres i els productors. Tampoc no és agosarat dir que fem una cuina de Mar i Muntanya.\nEstimem, cerquem i servim productes frescs i de temporada, perquè, només quan són en el moment òptim de maduració, se’ls pot extraure tot el seu esperit i fixar-lo en les nostres receptes.\nUna de les nostres grans especialitats són les melmelades; les nostres produccions són limitades perquè només les elaborem quan hi ha d’aquella fruita i es troba en la seva saó. També ens agrada conèixer els productors i procurem establir una relació amb la majoria, perquè el nostre origen és a pagès i tenim molt present què vol dir dedicar-se a l’agricultura i a la ramaderia. I ens agrada que els pagesos siguin del costat de casa i que siguin amics nostres.\nTenim una debilitat pels grans formatges de llet crua, de pastor amb ramat propi. I els triem perquè són bons i perquè ens agraden. Com els vins: ens agrada que transmetin l’esforç i les vivències del productor.\nVolem conèixer la traçabilitat, vetllem la sostenibilitat i la responsabilitat, però no volem etiquetar, ja que la qualitat és el que més ens importa. I de com a més a prop millor.\nEnvia'ns el teu currículum a [email protected]\nEL GINJOLER t’informa que les dades de caràcter personal que ens proporciones omplint el present formulari seran tractades por EL GINJOLER com a responsable d’aquesta web. La finalitat de la recollida i tractament de les dades personals que et sol·licitem es per enviar-te les nostres publicacions, promocions de productes i serveis i recursos exclusius. La legitimació es realitza a través del consentiment de l’interessat. T’informem que les dades que ens facilitis les guardarà EL GINJOLER . El fet de que no introdueixis les dades de caràcter personal que apareixen en el formulari com obligatòries podrà tenir com a conseqüència que no podem atendre la seva sol·licitud. Les dades no es cediran a tercers, a menys que així ho exigeixi una llei o sigui necessari per complir amb la finalitat del tractament. Podrà exercir els seus drets d’accés, rectificació, limitació, portabilitat, supressió i cancel·lació de les seves dades de caràcter personal, enviant un correu electrònic a elginjoler@elginjoler.com i adjuntant una copia del seu document d’identitat, que serà respost dins el termini d’un mes. Si com a interessat creu que els seu dret no ha estat correctament atès, podrà presentar una reclamació front una autoritat de control competent. Pot consultar la informació addicional i detallada sobre Protecció de Dades en la nostra Política de Privacitat.


MIRA — TAPAN\nEl festivalMIRA 2019PremsaPatrocinadorsContacte\n3D SOUND LIVE\nTapan es el duo de productors format pels veterans de l’escena musical de Belgrad Nebojša Bogdanović (àlies Schwabe) i Goran Simonoski (Belgradeyard Sound System, Piece of Shh). Tapan no és un projecte “techno” ordinari i escapa a categoritzacions simples, especialment des que es va convertir en un quartet en viu amb Jamal Al Kiswani al saxo i flauta i Fedja Franklin a la bateria i percusió, construint connexions entre l’electrònica industrial, la improvisació de jazz balcànic i el pols únic de la percusió oriental.\nDesprés de diversos EPs, recentement van publicar el seu primer LP al segell Malka Tuti, de Tel Aviv. “Europa” és un àlbum inspirat en l’actual crisi dels refugiats que reflexa l’atmosfera de desil·lusió i incertesa que envolta el futur d’Europa i del món en general. La banda sonora d’un moment intens i caòtic en el temps.\nEl seu show a la sala de so 3D veurà el quartet ampliant les composicions èpiques de l’àlbum, avançant en el seu viatge d’exploració sonora i prometent obrir nous horitzons musicals per al públic assistent.\nSoundcloud – Bandcamp


Mercedes Wullich – WomanliderTIC\nMercedes Wullich (@mercedeswullich) serà ponent al còctels & blocs Especial X Aniversari en les Jornades Internacionals del Lideratge Femení en les TIC.\nMercedes Wullich és Directora de MujeresyCia i Les Top 100. Periodista i empresària, és Directora de Mujeresycia.com i fundadora de Les Top 100 dones líders a Espanya. Totes dues iniciatives van néixer amb l’objectiu de donar visibilitat a les dones i que les seves veus s’escoltin en els debats i en l’agenda estratègica política, econòmica i social.\nMujeresycia.com, és un mitjà de comunicació que enfoca l’actualitat amb perspectiva de gènere, donant el protagonisme a les dones en un món en el qual encara són els homes els que decideixen la major part de les instàncies polítiques, econòmiques i socials.\nLa seva última iniciativa és engageMEN una plataforma per involucrar els homes i comprometre’ls a que canviïn “la foto” del poder a les empreses espanyoles.\nConsultora i ponent, diversitat i talent en les empreses, lideratge, networking i visibilitat de les dones, són alguns dels temes que imparteix en conferències, xerrades i tallers amb especial èmfasi en la importància que les dones accedeixin al poder a través de la economia, la tecnologia i la comunicació.\nÉs autora de Sis dones, sis veus, Una altra mirada sobre la dona i el poder, 6 entrevistes que li van permetre indagar sobre el Poder amb dones que el tenen.\nLa trobareu a les xarxes\n← Anna Inglés\nMirenchu Echeverri →


L’objectiu del meu mètode és que el client aconsegueixi més vendes i del major valor possible.El problema que resolc és molt clar. Per la majoria de negocis, vendre cada dia consisteix menys a fer pressió comercial de forma tradicional i consisteix més en atraure els clients al teu negoci a partir de la «seducció». En termes tècnics ho dic passar de venda «push» a venda «pull».\nEl primer, és que la crisi que passem ens ha obligat a baixar els nostres marges de venda i molts sectors s’han instal·lat a una política de «low-cost» permanent. Anar a vendre significa en certa mesura forçar la compra al teu favor. En general, et solen pressionar més perquè venguis els teus productes o serveis a un preu proper al teu cost. Encara que la teva oferta de serveis o productes siguin els millors, la paella pel mànec la té el comprador i la necessitat de vendre la tens tu. Si saps una miqueta de negociació està clar qui té més poder.En canvi, si ets capaç d’atreure l’atenció d’un grup de clients i que aquests entenguin que ets capaç de solucionar un problema important per a ells, seran aquests els que vinguin a buscar la teva solució. En aquest cas, la negociació del preu no només està en poder del teu client. La balança s’equilibra i tot és més just per a tots dos.\nSóc una mosca collonera però alguns en diuen «Mètode Socràtic», és un clàssic i funciona. Amb tota la modèstia del món. Simplement em dedico a qüestionar tot el que fas perquè tots tinguem clar que el teu projecte té un sentit, un cap i que has pres la millor de les decisions possibles.\nMarca personal Marqketing Venda Marca corporativa Marca Direcció comercial Direcció de vendres Branding


Idescat. Memòria anual. 2012. Estadístiques demogràfiques\nEn aquest context, el 2012 s'han publicat els primers resultats dels Censos de població i habitatges de l'any 2011, que indiquen que la població de Catalunya se situa en els 7,5 milions (7.519.843 d'habitants). En el curs d'aquest any, i d'acord amb el conveni de col·laboració signat entre l'INE i l'Idescat que estableix la participació de l'Idescat en els Censos, l'Àrea de Producció d'Estadístiques Demogràfiques ha col·laborat estretament amb l'INE pel que fa als aspectes metodològics de l'obtenció de xifres i la difusió de l'avanç de resultats. Els resultats publicats es refereixen a les variables sexe, edat, lloc de naixement i nacionalitat. S'ha ampliat la tabulació referida a aquestes variables a la base de municipis i comarques, i s'ha elaborat un dossier sobre els principals resultats censals referits al conjunt de Catalunya.\nAmb l'actualització de les dades per a l'any 2012 del Padró d'espanyols residents a l'estranger (PERE), s'ha incorporat al web una nova eina que permet consultar la informació de la població resident a l'estranger d'una manera més desagregada tant conceptualment com territorialment. Les dades es poden delimitar per sexe i edat, lloc de residència (països i continents) i lloc d'inscripció (províncies, àmbits del Pla territorial, comarques i municipis) des de l'any 2009.\nAquest any s'han elaborat i publicat les Estimacions de població estacional, que tenen com a objectiu mesurar la càrrega real de població que suporta cada municipi i que prenen el relleu a la població estacional publicada l'any 2003. S'ha renovat la metodologia per poder cobrir dos objectius nous, l'actualització de les dades amb caràcter anual i l'oferiment de dades trimestrals que recullin l'estacionalitat al llarg de l'any, i s'ha definit un nou marc conceptual que integra la població vinculada i la població estacional. S'ofereixen resultats anuals des del 2002 per als municipis majors de 5.000 habitants i les capitals comarcals.\nLes estadístiques de migracions incorporen noves tabulacions sobre les migracions internes a Catalunya, que permeten l'anàlisi dels moviments migratoris segons la nacionalitat, el lloc de naixement, l'estructura per edat i sexe, el mes d'ocurrència i la direcció dels fluxos. Aquesta nova informació està disponible a partir de l'any 2005 i es presenta per a Catalunya, les províncies i els àmbits del Pla territorial.\nEn l'apartat Sèries demogràfiques, s'ha ampliat la informació disponible amb les dades censals de la població femenina segons el nombre de fills tinguts, corresponents als censos de població des del 1920 fins al 1970 i la informació de les estructures familiars del cens de 1970. Aquesta informació es presenta per al total de Catalunya i les quatre províncies. Les dades obtingudes són el resultat dels treballs de recerca elaborats mitjançant diversos convenis de col·laboració entre el Centre d'Estudis Demogràfics de la Universitat Autònoma de Barcelona i l'Idescat.\nEn el marc de la nova activitat del PAAE, Esperança de vida i salut de la població, i en col·laboració amb el Departament de Salut, s'ha publicat la sèrie Taules de vida de la població de Catalunya 1983–1998. Aquestes dades s'afegeixen a les taules de vida més recents, corresponents al període 1999–2010, ja publicades anteriorment pel Departament de Salut. En aquesta nova publicació es proporciona la sèrie temporal 1983–2010 de l'esperança de vida, en néixer i als 65 anys, així com la taula de vida abreujada per províncies i Catalunya. La taula de vida completa s'ofereix per al total de població de Catalunya, i comprèn el període entre els anys 1983 i 1998.\nEnguany, l'Idescat ha publicat per primera vegada la taxa de mortalitat estandarditzada (TME), que permet comparar el nivell de mortalitat i eliminar l'efecte de l'estructura demogràfica. S'ha utilitzat l'estàndard europeu de població que defineix l'Organització Mundial de la Salut, i s'ofereix l'estimació del valor de la TME i seu interval de confiança al 95%. La sèrie de dades s'inicia l'any 1988 i es proporcionen resultats per a Catalunya, les comarques, els àmbits del Pla territorial, les províncies i els municipis de 45.000 habitants i més.\nEn el marc de l'Estadística de població estrangera s'han iniciat els treballs del Pla de tabulació de les dades estadístiques de concessions de nacionalitat i permisos de residència, a partir de la informació procedent del Ministeri d'Ocupació i Seguretat Social.\nEn el curs de l'any 2012, el treball amb les fonts estadístiques tradicionals s'ha combinat amb l'obertura metodològica cap a una estadística basada en registres administratius. En aquest sentit, s'ha elaborat l'avantprojecte del Registre estadístic de població (REP) i s'ha posat en marxa la primera fase d'aquest projecte, amb la creació de la base de dades i la càrrega inicial del REP a 1 de gener del 2011.\nActivitats estadístiques demogràfiques 2012\nActuacions: Publicació dels primers resultats (variables del fitxer precensal): sexe, edat, lloc de naixement i nacionalitat. Resultats per províncies, comarques, àmbits del Pla territorial i municipis. Preparació del dossier de taules i gràfics sobre els primers resultats del CP2011.\nActuacions: Actualització de la base de dades de les característiques demogràfiques bàsiques de la població estrangera amb comparacions en el temps i el territori.\nActuacions: Actualització de l'arxiu de variacions residencials i dels fluxos migratoris interns de Catalunya, de la resta de l'Estat i de l'estranger. S'han ampliat les tabulacions i la desagregació de la informació per al període 2005–2011.\nActuacions: Obtenció de la distribució semestral definitiva de la població en el període 1981–1985.\nActuacions: Obtenció de la distribució semestral de la població a partir de les dades d'estructura i dels fluxos anuals de població. S'ha fet també un avanç de la xifra de població estimada.\nActuacions: Actualització i ampliació conceptual d'un sistema d'indicadors d'estructura, fecunditat, mortalitat, nupcialitat i creixement de la població i de les llars i famílies a partir de diverses fonts, per als municipis de 45.000 habitants i més.\nActuacions: Obtenció de les càrregues de població que suporten els municipis, mesurades en equivalència a temps complet anual. S'ofereixen resultats en mitjana anual i mitjana trimestral per al període 2002–2011.\nActuacions: Incorporació de les dades censals de fecunditat de la població femenina segons el nombre de fills tinguts, corresponents als censos de població des del 1920 fins al 1970. Incorporació de l'estadística d'estructures familiars del cens del 1970.\nAltres organismes participants: Centre d'Estudis Demogràfics\nActuacions: Publicació de la taula de vida de la població de Catalunya i províncies 1983–1998 (mitjanes quinquennals) i 1999–2010 (dades anuals). Publicació de la taxa de mortalitat estàndard (TME) per comarques i municipis grans (1988–2008).\nActuacions: Elaboració de l'avantprojecte del Registre estadístic de població de Catalunya. Creació de la base de dades i càrrega inicial.


Arribada a Sydney i visita al Wild Life Zoo i al Sea Life Aquarium | Els viatges de la Sara\nInici / Austràlia / Oceania / Sea Life Aquarium / Sydney / Wild Life Zoo / Arribada a Sydney i visita al Wild Life Zoo i al Sea Life Aquarium\nArribada a Sydney i visita al Wild Life Zoo i al Sea Life Aquarium\nYukimaka Austràlia Oceania Sea Life Aquarium Sydney Wild Life Zoo Edit\nUn cop acabada la crònica del viatge a Nova Zelanda ara toca explicar-vos els 4 dies que vam passar a la fantàstica ciutat de Sydney!\n(Koalas al Wild Life Zoo)\nVam arribar a l'aeroport de Sydney un dimarts al matí procedents de Auckland (NZ) i després de passar tots els controls d'aduana ens vam dirigir cap a la ciutat.\nPer anar de l'aeroport de Sydney a la ciutat, la manera més ràpida i còmode és agafar el tren Airport Link que et porta al centre en uns 15 minuts.\nTé vàries parades en els punts més cèntrics i val 18.20 dòlars australians (uns 12 euros).\nEl preu és una bastant car ja que et cobren una taxa aeroportuaria.\nUs deixo la web on podeu consultar tota la informació de l'Airport Link, i una imatge de les parades que té:\n(Parada que fa el tren que va de l'aeroport al centre de Sydney)\nEl nostre hostal estava per la zona del Darling Harbour, o sigui que vam baixar a la parada "Town Hall Station" que era la que ens quedava més a prop.\nDesprés d'instal·lar-nos, descansar una estona i dinar (estàvem molt cansats del vol i d'haver matinat tant) vam sortir a visitar la ciutat.\nAquell dia per mala sort plovia força (normalment Sydney és una ciutat molt assolellada) per això vam decidir anar a visitar el Wild Life Zoo de Sydney, que és un zoo on hi ha espècies d'animals que només existeixen a Austràlia i està en un lloc cobert del Darling Harbour.\nEn comprar l'entrada t'oferien la possibilitat de comprar un paquet d'entrades de vàries atraccions de Sydney i així et sortien més barates.\nNosaltres vam agafar un pack de 3 activitats que valia 65 AUD$ (uns 42 euros) i incloïa: el Wild Life Zoo, el Sea Life Aquarium i la Sydney Tower Eye.\n(Darling Harbour abans que comencés a ploure)\nTeniem moltes ganes d'anar a aquest zoo ja que es podien veure animals únics d'Austràlia i jo volia veure cangurs i koalas!\nNomés d'entrar ja t'anaves trobant tot tipus de serps (entre les quals hi havia les més mortals i verinoses del món).\n(Serps australianes! Quina por!)\nTambé hi havia moltes granotes de diferents espècies, llangardaixos i un munt de rèptils més!\nUs deixo unes quantes imatges perquè els veieu. No em pregunteu el nom de molts perquè no m'enrecordo...\n(Llangardaixos en parella)\nTambé vam veure un Casuari que és un ocell no volador molt gran i molt estrany que només es troba a zones de la selva d'Austràlia i Nova Guinea.\nEls Casuaris medeixen entre 1,27 i 1,70 cm i les femelles pesen uns 58 kg. És el segon ocell amb més pes del món.\n(A l'esquerra una de les serps i a la dreta una de les vàries espècies de cangurs)\nUna cosa molt guai que feien en el Wild Life Zoo era el "Kangaroo Keeper Talk" on durant mitja hora (crec que era cada dia a les 16:00 h) podies anar a alimentar i tocar els cangurs. Concretament en vam poder alimentar dos: la Daphne i la Martha.\nAixò ens va encantar i va ser una experiència brutal!\n(Tocant i alimentant els cangurs)\nTambé hi havia els cuidadors dels cangurs i podies fer-los tota mena de preguntes sobre aquesta espècie.\nDesprés de passar una estona molt agradable amb els cangurs vam anar al pis de dalt on hi havia els Koalas i també feien una sessió per tocar-los i alimentar-los.\nMalauradament ens vam equivocar d'hora i l'últim "Koala Keeper Talk" havia estat a les 15:30 hores... Quina llàstima perquè m'hagués agradat molt tocar-ne un!\nDe totes maneres els vam veure igualment dormint a dalt dels arbres (es veu que dormen durant 20 hores al dia!) i ens vam enamorar d'una mare Koala amb el seu fillet que estaven abraçats! Eren súper macos!! :D\n(A l'esquerra la mare Koala abraçada al seu fillet i a la dreta un altre Koala dormint)\n(Eren adorables!! No sé com s'ho fan per no caure d'aquí dalt)\nQuan ja et penses que ho has vist tot del zoo, al final de tot et trobes amb el cocodril REX que medeix més de 5 metres i és dels més grans d'Austràlia.\nAl principi no el veiem perquè estava submergit a l'aigua però quan va treure el cap vam flipar!\nSi baixes al pis de sota pots veure per dins la piscina on està el cocodril i així s'observa millor. És totalment enorme i fot molta por!\n(El cocodril Rex que medeix 5 metres!)\nDesprés de veure el cocodril ja s'acabava la visita al Wild Life Zoo i com que a fora encara plovia vam decidir anar a veure l'aquari Sea Life Aquarium que es troba just al costat del zoo.\nAl Sea Life vam poder veure un Ornitorinc, que és un dels animals més estranys del món.\nEls Ornitorincs són mamífers verinosos semi-aquàtics que es troben a l'est d'Austràlia i a Tasmània i són els únics mamífers que ponen ous enlloc de donar a llum a cries vives.\nSón raríssims ja que tenen bec d'ànec, cua de castor i potes de llúdria!\nEls ornitorincs són tot un emblema animal a Austràlia i inclús surten a les monedes de 20 cèntims.\nEns va costar força veure'l però aquí el teniu:\nLlavors t'anaves trobant amb diferents aquaris on podies veure mil peixos de diferents colors.\n(Un peix "Doris" de "Buscant en Nemo" al costat d'un pop)\n(Cavallet de mar, en tenien molts i de molts colors diferents! Són preciosos)\nLa part final del Sea Life és on es poden veure peixos molt grans i taurons de totes classes.\n(La part de sota d'aquests taurons feia molta gràcia, semblaven cares enfadades! jeje)\nAquí teniu una col·lecció de fotos de les suposades "cares cabrejades" dels taurons. Va ser divertit observar-los! jeje\n(Aquest Manatí en canvi tenia cara "d'adorable" jeje)\nAl Sea Life tenen una zona on hi ha un túnel que passa per sota de l'aquari principal i pots anar observant les diferents espècies i sobretot els taurons.\nEns hi vam quedar una bona estona perquè ens relaxa veure els diferents peixos i la veritat és que et quedaves ben hipnotitzat!\n(Veure els taurons era fascinant!)\n(Estàvem pràcticament sols al túnel)\nHi havia una zona on hi havia moltes estrelles de mar de diferents colors i et deixaven agafar-les i tocar-les.\n(Estrella de mar maquíssima)\nUn cop vam haver visitat l'aquari, el temps havia millorat així que vam anar a fer un vol per la zona. Allà al costat del Darling Harbour hi ha un jardí Xinès que semblava molt bonic, volíem visitar-lo però era de pagament i ja ens havíem gastat prous diners aquell dia així que al final només el vam veure per fora.\nJust al costat del jardí xinès comença el barri de China Town i vam anar a fer-hi una volta i a comprar uns quants souvenirs.\nDesprés de visitar la zona ja s'havia fet tard i vam anar a sopar en un McDonalds (per connectar-nos per Wifi ja que a l'hostal era de pagament).\nLlavors ja vam tornar a l'alberg a dormir ja que estàvem molt cansats!\n(Porta d'entrada a "China Town")\nEn la pròxima entrada us parlaré de la nostra visita a la Sydney Tower Eye des d'on es poden veure unes vistes genials de la ciutat i de la nostra excursió per veure balenes: una experiència màgica i que mai oblidarem!


Cartell estel·lar per a diverses generacions en una nova edició del Primavera Sound\n29/05/2018 a les 13:20\nEls responsables asseguren que "el Primavera ha assolit el seu objectiu de ser un festival transgeneracional"\n© El músic australià i actor Nick Cave.\nLa generació de fidels seguidors que fa 18 anys que acudeix al Primavera Sound té subratllat en roig al calendari el 31 de maig, dia en què actuaran Björk i Nick Cave, però els més joves "ni tan sols no els coneixen i la seua il·lusió és veure a Migos i A$AP", segons el codirector del Primavera, Alberto Guijarro.\n"El Primavera ha assolit el seu objectiu de ser un festival transgeneracional", ha afegit en una entrevista el responsable d’un esdeveniment que juga en la divisió d’honor dels festivals mundials.\nLes xifres ho avalen: 257 artistes, 311 actuacions, 15 escenaris dins del Parc del Fòrum de Barcelona i set més fora, 60.000 assistents diaris durant les tres jornades centrals i prop de 200.000 metres quadrats atapeïts de música des de primera hora de la tarda del 31 de maig fins la matinada del 3 de juny.\nEl festival sembla no tenir sostre: cada any augmenta el pressupost, que aquest any ja s’acosta als 14 milions d’euros, i ven tots els abonaments amb molta anterioritat.\nPerò el que més satisfà Guijarro és haver aconseguit ser el festival de referència per a diverses generacions: "Els 'indies’que ens segueixen des del principi han entès que no ens podem quedar ancorats allà, que la música negra i l’electrònica també han de tenir el seu espai perquè d’allà surten les propostes més innovadores que estan calant entre els joves".\nEn aquesta línia, Guijarro inclou Migos i A$AP, però també recomana no perdre’s a altres bandes menys coneguts al nostre país com Jorja Smith, Majid Jordan i Vagabon.\n"Els que estem posats en això estem emocionat perquè estem veient una altra vegada coses fresques, interessants i amb actitud, que vénen principalment del r and b, del hip-hop i del trap, sobretot des dels Estats Units", assenyala Guijarro.\nAquesta escena tindrà un lloc predominant al festival, encara que també hi haurà espai per a propostes més pròpies del Primavera de sempre, com Arctic Monkeys, The National, Lorde i Belle and Sebastian.\nPerò el Primavera és de marges amplis i naturalesa flexible, com demostra l’última sorpresa del programa: la incorporació d’Amaia, guanyadora d’Operación Triunfo (OT) i representant d’Espanya en Eurovisió.\nUn anunci que ha aixecat polèmica a la xarxa, amb detractors odiant OT i admiradors recordant que Amaia va fer en l’Acadèmia versions d’Arcade Fire, C. Batussa, Rosalía i Neutral Milk Hotel.\nUna altra mostra de la diversitat de l’oferta del Primavera és Jane Birkin, que retrà homenatge a Gainsbourg al costat de l’Orquestra Simfònica del Vallès, al mateix festival on també actuarà la filla d’ambdós, Charlotte Gainsbourg, per la qual cosa no es descarta alguna col·laboració sorpresa entre ambdues.\nL’Auditori del Fòrum, que l’any passat va acollir Rosalía i Raül Refree, aquest any s’inaugura amb una altra revelació nacional: Maria Arnal i Marcel Bagés.\nNo obstant això, aquest any divendres i dissabte no hi haurà concerts en aquest espai perquè està sent remodelat i la seua programació es desplaçarà a l’altre auditori, el que és seu de l’Orquestra Simfònica de Barcelona i Nacional de Catalunya (OBC).\nUna altra novetat és el nou local de música electrònica que es col·locarà on abans estava l’Hidden Stage i l’ampliació de l’espai per al ball del Primavera Bits, amb tres escenaris i més zona de platja on donar-se un bany i menjar paella.\nUn lloc a l’altre costat del pont que creua el riu Besòs, on l’ambient relaxat i intel·lectual d’alguns dels concerts del Primavera es transforma en festa per tot l’alt i molts turistes.\nEl Primavera té un percentatge alt de públic estranger, que l’any passat va ser de més de la meitat, una circumstància que els organitzadors celebren perquè mostra la seua rellevància internacional, però que no volen que tanqui les portes al públic local, per la qual cosa aquest any han instaurat un descompte del 16 % per als habitants de Barcelona.\nA més, es podrà disfrutar del Primavera a la Ciutat, que reuneix desenes d’activitats gratuïtes, com la jornada d’obertura al Fòrum, la festa de clausura en el CCCB i la música en directe durant tot el mes de maig a diversos barris.\n"És complicat créixer dins del Fòrum", explica Guijarro, que aquest any ha aconseguit augmentar de 60.000 a 63.000 persones l’aforament amb modificacions a les sortides d’emergència, però té poc marge, per la qual cosa estén els tentacles per la ciutat, sempre en difícil equilibri entre la massificació i la qualitat.


L’AEiG Torrent de les Bruixes rep un dels Premis de d’Educació en el lleure de la Fundació Carulla - Minyons Escoltes i Guies de Catalunya\nAhir al vespre, al Palau Robert de Barcelona, va tenir lloc l’acte d’entrega dels XII Premis d’Educació en el lleure de la Fundació Carulla destinats a reconèixer projectes, experiències i trajectòries de caràcter educatiu dins l’àmbit de l’educació social i del lleure.\nEl grup de Trucs de l’AEiG Torrent de les Bruixes, va obtenir un dels premis a dotat amb 4.000 euros pel seu projecte solidari realitzat aquest estiu a Guatemala. El projecte va ser guardonat per ser “un projecte ben elaborat i organitzat que neix de la mà de joves de 18 i 19 anys que es plantegen trobar alternatives al capitalisme i que s’interpel·len sobre la manera de viure en la societat” tal i com ho va presentar la mateixa Fundació Carulla.\nDetrunkis cap a Nous Hortizons ha destacat per ser un programa a llarg termini, plantejant totes les fases del projecte des de la idea i la decisió, fins a la realització de l’estada i la sensibilització posterior, passant per una fase clau de formació i descoberta de les poblacions autogestionades a través de les seves vivències, i per la seva vocació de treballar per a la transformació social. “Pensar globalment i actuar localment” és el seu lema.\nEl projecte es va dur a terme del 16 d’agost al 16 de setembre d’aquest estiu passat concretament a la comunitat Nuevo Horizonte, Guatemala. Durant un mes, els 9 joves van participar en un projecte d’intercanvi cultural i cooperació coneixent aquest país que supera dècades de sagnants dictadures militars i conflicte armat.\nLa resta de projectes guardonats en reconeixement a la seva tasca han estat: Escoltes Catalans, Can Palet de Terrassa, AcampaSants, La Carbonera Celrà i Gatamoix, el projecte de la Fundació Marià Ferret que proposa descobrir les tradicions i la vida del 1876 a una colònia agrària de Mallorca, al qual participem en el marc del Projecte 4vents.\n22.03.2012. Dos projectes de MEG reben Premis d’Educació en el Lleure\nagrupaments aprenentatge servei internacional VallèsMaresme


L’església catalana recorre al turisme – Comunicatur\nHome/Destinacions/Destinacions/L’església catalana recorre al turisme\nAmb l’objectiu de donar a conèixer el patrimoni arquitectònic i artístic vinculat a l’Església Catòlica, els deu bisbats catalans han creat la marca Catalonia Sacra.\nCatalonia Sacra planteja l’acostament al patrimoni cultural dels bisbats amb visites a més de 300 edificis religiosos (catedrals, basíliques, monestirs, esglésies i ermites) i amb el disseny de diverses rutes.\nSegons els seus impulsors, “la iniciativa neix per potenciar el turisme religiós i, al mateix temps, generar recursos econòmics en un moment complicat i transmetre el missatge cristià a través de les visites culturals”.\nCatalonia Sacra farà un calendari anual de visites i rutes, atendrà aquells col•lectius i grups organitzats i, a través del web, www.cataloniasacra.cat, on les persones interessades podran preparar-se o autoorganitzar-se les rutes i visites a través de documentació, material de difusió i un cercador d’allotjaments.\nLa proposta per seguir l'estiu a França


Bloc - Compromís per Silla: 03/11\nEL BLOC FA ENTREGA DELS DINERS RECAUDATS A LA BUNYOLADA SOLIDARIA AL MENJADOR SOCIAL DE LA PARROQUIA DE SANT ROC\nDivendres passat el Bloc es va reunir amb els responsables del Menjador Social Santa Angela de la Creu gestionat per Càritas per tal de fer entrega de la recaudació que es va fer durant la Bunyolada Solidària organitzada per Dones en Bloc amb el suport del Bloc de Silla. En total es van entregar 350 Euros més alguns queviures que van sobrar com ara oli i farina. Durant la reunió els responsables ens van contar la tasca que fan al front del menjador on diariament es fan més de 40 racions de menjar per als més necessitats, des del Bloc ens vam comprometre a continuar donant suport a la seua iniciativa social tot i que vam desitjar que no fora precís donar de menjar a ningú per la seua condició econòmica. Durant la reunió vam aprofitar per probar els bunyols que vam vendre durant la bunyolada i que tanta acceptació van tindre entre els veïns i veïnes de Silla així com ferem referència a tots els locals col.laboradors i a les persones que ho feren possible, així agrairem la col.laboració al supermercat Sherpac “Casa Figuerola”, el Forn de Clavijo, Bar Montecarlo, Bar Plaça, Imprimax, els llauradors que ens donaren les carabasses, les bunyoleres i la gent del Bloc i de Dones en Bloc de Silla que ho amb el seu treball voluntari aconseguiren estos diners i de pas donar a conèixer la tasca que fan més de 30 voluntaris al menjador.\nPublicat per Bloc de Silla el dia 28.3.11 0 comentaris\nGRÀCIES A TOTES I TOTS ELS QUE ENS HEU DONAT SUPORT EN LA BUNYOLADA SOLIDÀRIA\nLes Dones en Bloc volem donar les gràcies més sinceres a totes aquelles persones que han fet possible l’èxit de la Bunyolada Solidària que organitzarem estes falles. Hem aconseguit més de 400€ que donarem al nou menjador social del poble. La idea, que va partir d’una de les components, Mònica, va ser recolzada per Xelo i Cefe, les imprescindibles cuineres, també del nostre col·lectiu. Després l’organització del Bloc de Silla es va posar a la nostra disposició i va trobar de seguida bones persones disposades a donar des de els productes fins als cartells. La farina i el rent el va regalar el forn de Clavijo, les carabasses Vicente Zaragozá, l’oli de Casa Figuerola i el Bar Montecarlo, els cartells Imprimax i les taules, cadires i demés: Bar Silla i Bar Plaça. També volem agrair als retors que ho digueren a les misses i al locals que ens deixaren penjar els cartells.\nTambé volem donar les gràcies a totes les persones que s’acostaren a la parada a posar el seu granet i, en especial a les que han donat més diners dels que demanàvem, totes elles sent solidàries amb les persones que passen mals moments.\nNo volem deixar de dir que ens agradaria que esta experiència no es quede en una anècdota i si cal, puguem repetir-la l’any que ve. O pot ser podríem fer un concurs de bunyols de carabassa, organitzat des del mateix menjador. Que vos sembla? Estem obertes a les vostres propostes!\nPublicat per Bloc de Silla el dia 21.3.11 0 comentaris\nEtiquetes: BunyoladaSolidaria, DonesBloc\nAl llarg de la història, les dones hem hagut de defensar els nostres drets, de moltes maneres, des dels més fonamentals com les sufragistes o el dret al estudis, al treball remunerat, a ser propietària del patrimoni propi... Açò últim ho dic perquè recorde que quant ma mare, va vendre un terreny que son pare li havia deixat,mon pare hagué de signar-li, com a “tutor”. I això no fa ni 40 anys...\nLes cadenes socials que hem patit les dones, han anat canviant, fent-se més subtils, de vegades camuflades de llibertat. És cert que encara moltes dones patixen mals tractes, no sols físics, també sicològics, socials. Els més difícils d’erradicar però, de vegades son els que ens autoinfligim.\nMentre hui mateix moltes dones lluiten i moren pels drets més bàsics; les que – al menys per llei – ja els tenim, de vegades s’encabotem a complicar-nos la existència, oblidant que tot aquell dret aconseguit, sino es manté, es perd. Per ací i ara moltes dones ens esgotem portant una vida insostenible. El nivell d’autoexigència al que podem arribar és surrealista: volem treballar, tindre una professió, on hem de destacar, ser brillants, triomfadores. Això ho fem mentre li dediquem un esforç immens a tindre un aspecte d’adolescent de còmic, passant gana, fent-nos operacions. I clar, també hem de ser mares, mares perfectes que es fan càrrec dels seus fills en “exclusiva” mentre els pares continuen “tradicionalment” dedicant-se al seu treball i com no, som – hem de ser- les encarregades de la llar, encara que, com diu alguna, el seu company “l’ajuda molt”, la frase ja ho diu tot, no trobeu?\nDisculpeu-me la pregunta però, en que hem guanyat? Este feminisme mal entés, és una presa de pèl o només m’ho sembla a mi? Realment la societat que hem creat entre tots i totes espera de mi que siga un ama de casa tan professional i increïble com ma mare, que crie uns fills amb un coneixement exhaustiu de la educació, que tinga una carrera brillant amb una ocupació exitosa, però que per supost el primer que se’m jutjarà serà l’estat dels meus malucs, els meus pits, la celulitis dels colzes, les pates de gall, la roba de marca o els talons ben alts i prims?Com és possible que les dones dediquem més temps i diners a la depilació dàquells raconets que a fer un passeig ò a gaudir d’un espai per a la reflexió. Quànta frivolitat! Quina bojeria! Les dones som persones i tenim el dret a perseguir la felicitat, la nostra felicitat.\nLa felicitat, diu Punset, és l’absència de por, i la por, vos dic jo, la por és la corda amb la qual deixem que altres ens nuguen curt. Hui en la societat del (ex)benestar, en un món superpoblat, resulta que ens trobem més soles que mai, busquem afecte de maneres absurdes i esgotadores sense arribar mai a trobar-nos satisfetes. Açò, no és exclusiu de les dones, sino de tota la espècie, no cregau. Del temor a que no ens estimen, acabem per no estimar? No ho sé.\nQuant tens el privilegi d’haver sigut educada amb amor, empatia i la llibertat de pensar i decidir, te faç responsable dels teus actes. Te fas càrreg de tu mateix i la por s’esvaeix, i sense por no hi ha sometiment. Queda l’amor.\nEste pot ser el nostre camí cap al futur. No sabem com ni quant canviarà el món. Però segur que, estarà a les mans de les dones, que som el motor i el cor de la espècie. Com sempre tenim molta feina per davant, i d’això en sabem molt. Cal dedicar però els esforços a qüestions importants; a formar part activa de la societat, a prendre les decisions socials que el món necessita, a preparar els xiquets i xiquetes del futur educant-los amb les mateixes oportunitats, dins i fora de casa.\nDes el Bloc treballem per esta societat igualitàri, amb accions concretes, com demanar escoles públiques per als xiquets i xiquetes des dels 0 anys.\nPublicat per Bloc de Silla el dia 14.3.11 0 comentaris\nEtiquetes: Bloc de Silla, DonesBloc, Setmanadeladona\nEL BLOC DE SILLA QUALIFICA D’HIPÒCRITA EL SORTEIG SOCIALISTA\nPep Melero: “El PSOE és com una tómbola fraudulenta en la qual als ciutadans de Silla mai ens toca res de bo”\nEl BLOC de Silla va criticar ahir la proposta del PSOE de sortejar 100 euros entre els ciutadans que aporten la seua opinió al voltant de les propostes polítiques i va titllar d’hipòcrita l’actitud del PSOE al voltant de la participació ciutadana.\nI és que segons Melero, regidor i candidat del BLOC, els socialistes han tingut l’oportunitat d’escoltar la ciutadania de Silla en diverses ocasions i les han desoïdes mentre estaven al Govern i amb Vicente Zaragozà al capdavant de l’executiva local. El candidat nacionalista ha volgut recordar el cas de les més de 4000 signatures de la Plataforma Salvem els Parcs que deien que els Casals Fallers no eren una prioritat local.\nEl BLOC de Silla ha lamentat que el PSOE haja de recórrer a comprar la participació amb un sorteig, la qual cosa demostra que la credibilitat dels socialistes es troba baix mínims després d’una legislatura marcada d’una política erràtica pel que fa a les inversions en infraestructures locals.\nPublicat per Bloc de Silla el dia 9.3.11 0 comentaris\nEtiquetes: Bloc de Silla, Candidats, compromís social, desgovern, eleccions, Institucions, participació ciutadana\nDIVENDRES ES VA CONSTITUIR A SILLA DONES EN BLOC\nDivendres passat una vintena de dones del Bloc, vam constituir l’acta fundacional del col·lectiu Dones en Bloc de Silla. Entre les presents es va decidir nomenar presidenta honorífica a Critsina Gonzàlez, una dona lligada al Bloc des de sempre, la primera dona a les nostres llistes, gran col·laboradora i lluitadora pel poble. Tot seguit es prengueren les primeres decissions, entre elles: anar juntes el proper dia 8 a la manifestació per la dona a València i convocar en un mes la següent reunió.\nEl grup té entre altres fins, la lluita contra el masclisme i la violència de gènere, aportar la seua veu dins del Bloc de Silla, i també treballar conjuntament amb els altres col·lectius del poble, creant una xarxa de dones de Silla oberta a totes les dones i ajudant a que la Casa de la Dona tinga contingut.\nDesprés d’un berenar amb productes locals, valencians i de comerç just; es va fer una xarrada comentant alguns dels problemes que preocupen especialment sillers i silleres, buscant solucions per al futur, amb trellat.\nLes assitents van fer una venda solidària amb alguns llibres i algunes cosetes donades per a l’acte. Es van areplegar 63,50€ i s’acordà donar-los al nou menjador social de la parròquia. També es van repartir uns detalls adquirits al C.O. Tola del poble, i algunes samarretes donades per l’organització del Bloc.\nVos animem a totes i tots a que ens acompanyeu el dia 8, ens trobarem al parterre al cantó amb carrer de la Pau.\nPublicat per Bloc de Silla el dia 6.3.11 0 comentaris\nPublicat per Bloc de Silla el dia 1.3.11 0 comentaris\nDONES EN BLOC ES CONSTITUIX A SILLA AMB UN ACTE PRESENTACIO EL PROPER 4 DE MARÇ\nEL BLOC FA ENTREGA DELS DINERS RECAUDATS A LA BUNY...\nGRÀCIES A TOTES I TOTS ELS QUE ENS HEU DONAT SUPOR...\nEL BLOC DE SILLA QUALIFICA D’HIPÒCRITA EL SORTEIG ...\nDONES EN BLOC ES CONSTITUIX A SILLA AMB UN ACTE PR...


Presentació de la Terminologia de la cronicitat | TERMCAT\nPresentació de la Terminologia de la cronicitat\n© iStockphoto / Karen Ilagan\nEl dilluns 27 de maig a la 1 del migdia es presentarà la Terminologia de la cronicitat, un diccionari en línia resultat del consens terminològic formalitzat entre els professionals del Programa de prevenció i atenció a la cronicitat del Departament de Salut i el TERMCAT, adscrit al Departament de Cultura.\nAquest projecte, que fixa els conceptes més habituals en la prevenció i atenció dels problemes de salut crònics, és una iniciativa pionera, única en el seu gènere a Europa, concebuda per a oferir una eina útil per a l’exercici professional a casa nostra i ser un referent en el debat internacional que la cronicitat està promovent. Conté denominacions i definicions en català, i equivalents en castellà i anglès.\nDurant l'acte intervindran el conseller de Salut, Boi Ruiz; el conseller de Cultura, Ferran Mascarell; el director del TERMCAT, Jordi Bover, i el representant del Programa de prevenció i atenció a la cronicitat, Carles Blay. També hi assistiran la secretària general del Departament de Salut, Roser Fernández, i la directora general de Política Lingüística, Ester Franquesa.\nL'acte és obert al públic interessat i tindrà lloc a la seu de l'Agència de Salut Pública de Catalunya (c/ Roc Boronat, 81-95). Podeu consultar la invitació a la presentació.\nCal confirmar l'assistència a l'adreça cronicitat.salut@gencat.cat.


Dones entre colors - Centre Cívic Cotxeres Borrell 2021\n“Tots els infants neixen artistes, el problema és si aconsegueixen seguir sent-ho quan creixen”. Això és el que em va passar a mi, i avui dia segueixo dibuixant.\nEm dic Alba, i la il·lustració per mi és una manera de transmetre emocions. Em considero una artista independent que busca deixar el seu granet de sorra en aquest món. Les meves obres estan centrades en el personatge femení, a partir del rostre de la dona i de les seves expressions. A l’hora de pintar el més important, més enllà de la tècnica o de la qualitat pictòrica, és transmetre. Suposo que utilitzo el rostre femení, ja que m’identifico més amb ell a l’hora d’expressar-me.\nPer mi la pintura és una teràpia, ja que quan dibuixo no penso més enllà del paper. Crec que tots tenim una tècnica per ordenar les nostres idees quan estem indecisos, enfadats o confosos, i la meva manera de fer-ho és plasmar-ho al paper. Aquestes obres que exposo són fruit d’aquests moments en el que m’he sentit una mica Mafalda cridant “pareu el món que vull baixar”, però també són el resultat de bons moments en els quals simplement estava inspirada i amb ganes de fer això que m’apassiona: pintar. En aquesta exposició, presento les obres originals creades íntimament al menjador de casa meva, amb el sol donant-me energia i el pinzell impregnat d’idees.\nPer últim voldria donar les gràcies a la Montse Cesarini del Centre Cívic Cotxeres Borrell per creure en mi i donar-me l’oportunitat d’ensenyar la meva obra.


pàgina del Parc Golfet, a Calella de Palafrugell: de setembre 2015\nEl petit jardí botànic\nEn el jardí dels apartaments Parc Golfet podem gaudir d'un petit Jardí Botànic amb una notable varietat de cactus i altres plantes i flors. Aquesta variada col·lecció ha sigut possible gracies a les aportacions de diversos veïns i d'en Carles Alsius.\nTambe en Josep Ortega ha col·laborat en l'aportació i manteniment d'aquest petit espai singular del que ara tots en podem gaudir. Per nosaltres podem dir que "El Jardí Botànic de Cap Roig " comença aquí. Pels que encara no l'han visitat, aquí tenen una visió panoràmica, tot i que el millor és una visita personalitzada on es garanteix una satisfacció visual amb la gran varietat de cactus, flors i plantes que formen el nostre propi jardí botànic del Golfet


Cupcake Vainiron amb crema de formatge – La cuina de casa\nCupcake Vainiron amb crema de formatge\nEls que em seguiu sabeu que no sóc gaire amant de la pastisseria americana: cupcakes, fondants, muffins, cakepops… Ho trobo molt bonic però massa dolç. Tot i així, de tant en tant val la pena fer una excepció, sobretot si et conviden a gaudir d’un taller de cupcakes en companyia d’altres bloguers.\nTot va començar amb un sorteig. L’Starbase, des del seu blog deCuina, oferia 5 places per un curs de cupcakes al Taller de Cocina Sabores i vaig tenir la sort que me’n toqués una. Acompanyada de la Maria, la Marina, la Marta i la Teresa, vaig gaudir d’un taller molt interessant que ja us ha explicat la Marina amb tot detall al seu blog. Haig de reconèixer que vam riure molt, sobretot quan vam descobrir que ens faltava molt pràctica amb això de la màniga pastissera, je je je…\nUna anècdota em va fer molta gràcia. El pastisser que impartia el curs era en Salvador Garcia, amb qui vaig coincidir durant el meu stage a la pastisseria Bubò ara fa dos anys. Ell era cap d’obrador, això sol ja indica la qualitat del taller que vam fer al Sabores. Sort que es recordava de mi com la “rara que estudia pastisseria però és professora de matemàtiques de Batxillerat!” 😉\nSi teniu l’oportunitat d’assistir a un d’aquests tallers amb en Salvador al Sabores, o qualsevol dels altres que fan de cuina salada, us ho recomano de veritat! Jo no he trigat gens a posar en pràctica el que vam aprendre al taller, he seguit la recepta amb només un petit canvi: he afegit unes gotes de xocolata al cupcake, així encara eren més llaminers, je je je…\nPel cupcake vainiron:\n· 240g de sucre\n· 175g d’ou\n· 100g de nata 35% MG\n· 20g de rom blanc\n· 1,5g de sal\n· 200g de farina\n· 7g d’impulsor\n· c/s de vainilla\n· c/s gotes de xocolata\nAmb les varilles elèctriques, blanquejar els ous amb el sucre.\nIncorporar la sal i la mantega fosa. Incorporar la nata i el rom.\nFinalment, incorporar la farina amb l’impulsor i la vainilla.\nOmplir els motlles i coure’ls 20 minuts a 180º.\n• 125g de mantega a temperatura ambient\n• 270g de formatge philadelphia fred de nevera\n• 500g de sucre en pols\n• 1 culleradeta d’essència de vainilla\nAmb les varilles elèctriques, batre la mantega amb el sucre fins que estigui ben cremosa.\nAfegir el formatge i barrejar el just fins que estigui incorporat. Incorporar l’essència de vainilla.\nDeixar reposar a la nevera un parell d’hores per tal que agafi cos.\nAmb l’ajut d’una màniga pastissera, escudellar la crema per sobre del cupcake.\nMoltes gràcies al Salvador i a tot l’equip del Sabores per convidar-nos al taller. Repetirem segur!\n45 comentaris a “Cupcake Vainiron amb crema de formatge”\n30 de setembre de 2013 a les 7:42 am\nJo tampoc en sóc massa amant però com tu en faig alguna excepció a vegades, t’ha quedat molt bonic el cupcake, la decoració és preciosa\n30 de setembre de 2013 a les 8:24 am\nHola! M’alegro que hagi estat divertit el taller. Jo els cupcackes també els considero cursis a part de dolços. De fet la dolçor suprema no em molesta gaire, però el cursi ja em costa més jejeje 🙂\n30 de setembre de 2013 a les 9:15 am\nHas anat depressa a posar la teoria en pràctica!! T’ha quedat molt xulo, aquest cupcake!! A la que trobi colorant comestible m’hi poso, també! Estoy en ello!!! Ens ho vam passar molt bé! He de reconèixer que ja tinc una altra opinió (més bona) dels cupcakes, després del curs… hi hi hi. Petons\n30 de setembre de 2013 a les 10:09 am\nSi, jo amb la mániga pastissera tampoc me’n surto gaire, és que faig poca reposteria d’aquest tipus. T’han quedat molt bé. Felicitats pel curs.\nQue tinguis molt bona setmana, guapa!\n30 de setembre de 2013 a les 10:31 am\nDe tant en tant, es pot fer una excepció i passar-nos amb el sucre.\nEl cupcakes son molt vistossos, però excesivament dolços, per el meu gust.\n30 de setembre de 2013 a les 11:35 am\nA mi tampoc em van gaire els dolços amb pastes de sucre, els trobo molt monos però al final acabem treient la pasta i menjant el bescuit de dintre, pero en aquest cas valdría la pena fer una excepció perque es veuen molt llamineres.\n30 de setembre de 2013 a les 2:01 pm\nPer mi seria massa dolç, la cobertura dels cupcakes no em convenç gaire…però aquest és tant moníssim que li faria queixalada sense pensar-ho. La resta, segur que la devoraria la meva filla!! Segur que t’ho vas passar la mar de bé al taller! Molt xulu! Petons.\n30 de setembre de 2013 a les 5:45 pm\nAquests dolços també considero que son per fer de tant en tant, per donar un altre aire a les nostres magdalenes o si tenim convidats molt llaminers.\nTrobo que ‘han quedat bufons, amb un color ben llampant.\nLes matemàtiques tenen molt a veure amb la pastissería, has de fer càlculs.\n30 de setembre de 2013 a les 5:49 pm\nAls meus fills els encanten i es les faig de tant en tant. Jo sempre lleve un poquet de sucre perquè no siguen molt embafoses. Estes amb el xorret de rom i el xocolate segur que els encanten.\n30 de setembre de 2013 a les 6:21 pm\nAnna, un dia és un dia, oi? I traient la part de sobre, el muffin de sota és ben bo.\nStarbase, moltes gràcies per organitzar el concurs i avisar-me que m’havia tocat! 🙂\nJe je je… estic d’acord amb tu, odio la pastisseria americana cursi, no puc amb ella…\nMarina, després de la crònica tan detallada que vas fer tu, poca cosa em quedava a mi per dir… així que m’he posat mans a la feina i ja els he fet 🙂\nGemma, de seguida s’agafa pràctica amb la màniga, però és veritat que a casa es fa servir poc… però jo també la faig servir per altres coses que no són pastisseria, per exemple, va molt bé per farcir els canelons 😉\n30 de setembre de 2013 a les 6:26 pm\nIsabel, pel que vaig veient, tots coincidim en el mateix: són molt vistosos i bonics, però massa dolços pel nostre gust. Jo mai em menjo la cobertura de sobre…\nPilar, ni tan sols en aquest cas, perquè és pur sucre. Ara bé, el muffin de dins amb el rom, la vainilla i la xocolata, va quedar molt bo.\nMontse, coincidim totalment en el gust 🙂\nEl taller al Sabores va ser molt interessant, si tens oportunitat d’anar-hi algun cop, val molt la pena.\nANABDN, tens tota la raó!! Per això m’agrada tant la pastisseria, perquè s’ha de ser molt precís i seguir bé les fórmules i el pas a pas… crec que els matemàtics poden ser bons pastissers 😀\nMaria, precisament he vist les teves magdalenes amb codonyat i també una cobertura de formatge… Segurament la teva cobertura és menys dolça que aquesta, i molt més sana 😉\n30 de setembre de 2013 a les 7:18 pm\nSabes la primer intención que me ha entrado??? pasar el dedo por la crema, jejej\n30 de setembre de 2013 a les 8:33 pm\nDoncs també m’agradaría poder fer un curset de cup cakes, encara que hi ha molta informació a internet, és millor veure-ho personalment, oi?\nT’han quedat molt macos amb aquestes coloraines, i la crema de formatge no vegis… qué bona!!!\n30 de setembre de 2013 a les 8:44 pm\nLa veritat es que tot i que a mi tampoc m’agraden gaire, els trobo massa dolços, son divertits de fer i tenen molt bona presencia…\n30 de setembre de 2013 a les 10:26 pm\nCompartisc amb tu l’opinió sobre aquest tipus de pastisseria. Però de tant en tant queda tan bonic!\nT’han quedat molt bé!\n1 d'octubre de 2013 a les 8:13 am\nDolores, és vistosa, oi la crema de sobre? Però t’asseguro que només fa gust de sucre… molt maca però massa dolça.\nTitanii, i tant, per internet trobes una pila de receptes, però veure-ho en directe i resoldre dubtes sempre és molt millor!\nGEMMA, és d’aquelles coses divertides de fer amb nens, perquè a l’hora de decorar-los poden fer anar la imaginació…\nJúlia, pel que veig dels comentaris, tots pensem igual!!!\n1 d'octubre de 2013 a les 9:19 am\nyo tampoco soy ni somos en casa nada amantes de este tipo de postres americanos,pero desde luego vistosos lo son y mas con imaginacion se haces buenos adornos.\nBuena clase en Sabores sin lugar a dudas y muy aprovechada\n1 d'octubre de 2013 a les 11:24 am\nJo tampoc sóc amant dels cupcakes, però si d’un bon taller amb bona companyia i un mestre d’alçada!!\n1 d'octubre de 2013 a les 12:22 pm\nA mi em passa el mateix, m’entren pels ulls, perquè son molt bonics, però després els trobo massa dolços. Per això sempre intento cambiar la crema de mantega per una altre cosa. Aquesta crema de formatge té bona pinta, però no serà molt dolça?\n1 d'octubre de 2013 a les 12:37 pm\nT’ha quedat preciós. Però jo no puc amb ells son excessivament dolços per el meu gust. Tot i que amb aquesta crema de formatge posant-hi menys sucre potser no seria tan dolça ?\n1 d'octubre de 2013 a les 2:07 pm\nMiquel, tu has anat al Sabores, oi? així ja saps que els tallers allà estan molt bé… Vam passar una estona molt entretinguda!\nEl taller de cuina, tens raó, un bon taller amb bona companyia i un bon profe és el més important 🙂\nLaura, la crema de formatge és super dolça, efectivament. Encara no he vist mai una cobertura de cupcakes que no fos dolça…\nSion, el sucre és l’element sec de la crema, no el pots rebaixar gaire perquè si no, perd la textura ideal per poder escudellar amb la màniga i que quedi la forma. Aquest és el problema de les cobertures, per això la majoria resulten tan dolces.\n1 d'octubre de 2013 a les 3:27 pm\nTota la raó, dolços però vistosos, i que ens ho vam passar molt bé! La pràctica que has fet t’ha sortit a la perfecció! és que ja ets una mestra pastissera!!! petó\n1 d'octubre de 2013 a les 4:02 pm\nT’ha quedat molt maco!! A mi si que m’agraden molt i li faria una bona queixalada! petons\n1 d'octubre de 2013 a les 5:22 pm\nTot i no ser el teu estil l’has ben clavat! No hi ha res que se’t resisteixi, Gemma! Bravo!\n1 d'octubre de 2013 a les 7:33 pm\njo tampoc soc de fer-ne masses, ho trobo molt bonic i massa dolç com dius! pero la temptació es la temptacio i t’han quedat de vici!! haure de fer un taller d’aqeusts en breu! petons\n1 d'octubre de 2013 a les 7:34 pm\nSóc del teu parer. La pastisseria americana és més visual que una altra cosa. Però tot i així, hem de provar-la a fer, no?\n1 d'octubre de 2013 a les 11:12 pm\nGemma,molt bonic el cupcakes que as presentat,especialment a mi no me agraden, crec que sol-lament tenen fachada i una bomba si intentes fer.hi un mos. He estat dues vegadades a SABORES fen un taller de arroz i un altre de tapes i pinchos els dos fantàstics,amés quan estic a Barna soc veina del carrer San Luis,dons la meva filla viu a Gràcia., m’ agradaria coincidir un día en algún taller.petonets des de la Inperial Tarraco.\n2 d'octubre de 2013 a les 2:04 am\nLa manga pastelera es mi asignatura pendiente. Los cupcakes a mis hijos les encantan pero yo no soy muy fan de los típicos americanos prefiero nuestras magdalenas.\n2 d'octubre de 2013 a les 8:43 am\nAmb l’Annie vam tenir la sort d’nar a un curs que hi feia en Marc Rodellas. Molt divertit!!! I en Dani de Sabores un encant!!!\n2 d'octubre de 2013 a les 9:48 am\nper ser la rara professora de mates que fa pastissos has arribat a un punt de màxima perfecció pastissera. Tan de bo els nostres alumnes de l’insti fessin una evolució tan bona com tu, heheh.\nJo no sóc gens de cupcakes, pèrò aquest t’ha quedat preciós… el posaria per guarnir algun raconet més que menjar-me’l 😉\n2 d'octubre de 2013 a les 11:15 am\nTeresa, sort que et vam poder avisar a temps!!! Perquè el taller s’ho valia, oi? Vam riure una bona estona i vam aprendre uns quants trucos molt interessants.\nRoser, em sembla que ets la primera que diu que li agraden, je je je…. deus ser molt llaminera!!!\nPol, moltes gràcies 🙂\nRoser, de tant en tant tots caiem a la temptació, je je je… perquè s’ha de reconèixer que bonic sí que queda…\n2 d'octubre de 2013 a les 11:19 am\nCristinaT, sempre que no oblidem les nostres arrels i tradicions, penso que mai fa mal provar coses d’altres cultures, oi?\nMagda, els tallers al Sabores estan molt bé, oi? El d’arròs i el de tapes crec que estan molt bé. Jo no hi vaig gaire, n’he fet dos que m’han convidat, però a veure si podem coincidir algun cop, seria genial 🙂\nMaria dolores, jo també prefereixo les nostres magdalenes sense la cobertura. Però ja se sap que als nens els encanten les coses vistoses…\nCatieu, l’altre curs que he fet al Sabores precisament era amb en Marc Rodellas. Era un curs sobre la xocolata i també va ser molt interessant!\nDolça, je je je… ojalà els nostres alumnes posessin tanta afició a l’estudi com nosaltres a la cuina, oi? Llavors treurien més bones notes!\nEls fogons de la Isabel ha dit:\n3 d'octubre de 2013 a les 5:36 pm\nEl més important és que us ho vau passar de conya… i un cupcake de tant en tant no fa mal, no? T’ha quedat ben bufó! 😉\nJo tampoc soc massa de pastisseria americana, però… molt de tant en tant cau alguna coseta. Segur que vas gaudir força en aquest taller, m´apunto la teva recepta que amb ingredients molt senzills la faré segur. Rechulos!!!! petons,\n3 d'octubre de 2013 a les 6:21 pm\nQuè xulos t’han quedat! jo encara no els he fet… i si que el taller va ser molt profitós i divertit!\n4 d'octubre de 2013 a les 12:40 pm\nQué precisidad Gemma. Tampoco soy partidaria de lo americano, siempre y cuando nosotros gozamos de una cocina tan amplia y rica que a ellos se les caerían las lágrimas 🙂 pero ésto no está reñido con poder enriquecerse también con lo bueno que ellos nos puedan aportar, y aunque sólo sea por disfrutar de lo bonitas que pueden quedar las cupcakes, ya merece la pena. Están de exposición.\n4 d'octubre de 2013 a les 2:28 pm\nSandra, tens raó, els cupcakes només eren l’excusa per retrobar-nos uns quants blocaires i fer un taller molt divertit, je je je…\nJoaquina, no cal ser radical, oi? Encara que la pastisseria americana sigui tan dolça, fer una excepció de tant en tant no fa mal…\nMarylou, ens ho vam passar bé, oi? Clar que no els has fet, no has tingut temps perque no has parat de fer pastissos espectaculars!\nNieves, nuestra cocina mediterránea es más rica y mucho más sana que la suya, ¿verdad? Los cupcakes quedan bonitos, eso sí que hay que reconocerlo, je je je…\n4 d'octubre de 2013 a les 3:17 pm\nA casa meva tampoc agrada tanta dolçor… prefereixen les madalenes de tota la vida amb diferents sabors. I del fondant ni veurel.\n4 d'octubre de 2013 a les 11:30 pm\nSegur que ho vau passar genial al taller!\nEstic totalment d’acord amb tu, la rebosteria americana és massa dolça, jo sempre redueixo el sucre a la meïtat o menys. Els cupcakes els trobo molt bonics, però, excepte el red velvet al qual no em puc resistir (si porta cobertura de philadelphia que m’encanta), la resta no em criden massa, el buttercream és una bomba calòrica mot pesada. El que si que haig de reconèixer és que és molt divertit decorar-los, oi?\n6 d'octubre de 2013 a les 8:48 am\nT’an quedat molt be, i si son molt dolços, pero estan molt bones.\n6 d'octubre de 2013 a les 5:29 pm\nSón tan bonics… jo també els trobo una mica massa dolços, però per menjar-ne de tant en tant tam´be vénen de gust.\n6 d'octubre de 2013 a les 9:23 pm\nUn bon curs, jo també els trobo molt dolços, però quan m’en posen un davant, m’és molt dificil dir que no, jeje\n7 d'octubre de 2013 a les 11:09 am\nDoncs t’ha quedat molt bonic per ser una cosa que no fas habitualment: no hi ha com ser manetes! A mi si que m’agraden els cupcakes i familiars: els trobo molt pràctics i crec que donen molt de joc PERÒ sempre acabo rebaixant sucres i mantegues. Els faig una mica… a la catalana 😉\nMarta CuinaDiari ha dit:\n9 d'octubre de 2013 a les 12:24 am\nHola Gemma! Que xula t’ha quedat! jo les vaig fer aquest cap de setmana amb les nenes i la veritat és que li vaig posar la meitat del sucre per no sentir-me culpable. La consistència no és tan ferma però això ho vam arreglat ficant-les a la nevera. De sabor estan boníssimes!! Va estar un plaer conèixer-te!! aviam si coincidim en algun altre! Una abraçada! Marta\n12 d'octubre de 2013 a les 11:09 am\nquina sort! la crema de formatge es la meva favorita 🙂 provare la recepta, merci!